CONVOCATOR

Consiliul de Administratie al S. STOFE BUHUSI S.A., cu sediul in oras Buhusi, str. Libertatii, nr. 36, jud. Bacau, convoaca, pentru toti actionarii inregistrati in registrul actionarilor la data de referinta de 11.04.2016, Adunarea Generala Ordinara a Actionarilor, in data de 22.04.2016, ora 10, la sediul societatii, cu urmatoarea ordine de zi:
1. Aprobarea raportului Consiliului de Administratie pentru anul 2015
2. Aprobarea situatiilor financiare la 31.12.2015
3. Prezentarea raportului de audit financiar
4. Aprobarea repartizarii profitului realizat la 31.12.2015
5. Aprobarea B.V.C.pentru anul  2016.
6. Aprobarea descarcarii de gestiune a administratorilor pentru anul 2015.
7. Aprobarea contractarii unui credit de pana la 200.000 Euro de la societati bancare, cu instituirea garantiilor aferente.
8. Aprobarea datei de inregistrare de 13.05.2016, ca data la care se identifica actionarii asupra carora se rasfrang hotararile AGOA. Aprobarea datei de 12.05.2016 ca “ex date” conform art.2 lit.f) din Reg. CNVM/ASF nr. 6/2009.
9. Imputernicirea dlui Ing. Campanu Stefan pentru efectuarea formalitatile de publicitate si inregistrare a hotararilor AGOA la Oficiul Registrului Comertului.

I. Daca prima AGOA nu poate lucra din cauza neintrunirii cvorumului, cea de-a doua AGOA va avea loc pe 23.04.2016, la aceeasi ora, acelasi loc, cu aceeasi ordine de zi si data de referinta.
La data convocarii capitalul social al societatii este de 4.964.682,50 lei format din 1.985.873 actiuni nominative, dematerializate, cu valoare nominala de 2,5 lei, fiecare actiune dand dreptul la un vot in AGOA a societatii.

II. Participarea actionarilor persoane fizice la lucrarile AGOA se va face personal cu BI/CI sau prin reprezentant in baza procurii speciale. Procurile vor putea fi ridicate de la secretariatul societatii  sau de pe web-siteul societatii (www.stofebuhusi.ro) si vor fi depuse/transmise, in original, la sediul societatii, cu 48 de ore inainte de adunare. 	
Reprezentarea actionarilor in cadrul adunarii generale de catre alte persoane decat  actionarii, se face si in baza unei imputerniciri generale valabila pentru o perioada care nu va depasi 3 ani, permitand reprezentantului desemnat sa voteze in toate aspectele aflate in dezbaterea adunarii generale a actionarilor societatii cu conditia ca imputernicirea generala sa fie acordata de catre actionar, in calitate de client, unui intermediar definit conform art. 2 alin. (1) pct. 14 din Legea nr. 297/2004 sau unui avocat.
Imputernicirile generale trebuie sa contina informatiile prevazute la art. 151 din Reg. CNVM/ASF nr. 6/2009 si se depun la societate cu 48 de ore inainte de adunarea generala (pana la data de 20.04.2016), in copie, cuprinzand mentiunea conformitatii cu originalul, sub semnatura reprezentantului. Copiile certificate ale imputernicirilor generale sunt retinute de societate, facandu-se mentiune despre acestea in procesul verbal al adunarii generale.
Actionarii nu pot fi reprezentati in adunarea generala a actionarilor, pe baza unei imputerniciri generale, de catre o persoana care se afla intr-o situatie de conflict de interese, in conformitate cu dispozitiile art. 243 alin. (64) din Legea nr. 297/2004, cu modificarile si completarile ulterioare.
Pentru persoanele juridice este suficient mandatul de reprezentare si BI/CI, imputernicit.
III. Drepturile actionarilor prevazute la art. 7 si art. 13 din Regulamentul ASF/CNVM nr. 6/2009 se exercita pana la data de 06.04.2016. Aceste drepturi pot fi exercitate numai in scris si transmise in termen la secretariatul societatii prin posta sau prin mijloace electronice.
IV. Documentele ce vor face obiectul dezbaterilor cuprinse in ordinea de zi precum si informatiile mentionate la art. 6 alin. (1) - (3) din Regulamentul 6/2009 al CNVM, pot fi consultate la sediul societatii sau pe website-ul societatii (www.stofebuhusi.ro) incepand cu data de 18.03.2016.		
Presedintele Consiliului de Administratie,
Ing. Campanu Stefan

